
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



Р Е Ш Е Н И Е 
№ РП-594-18–014

Днес, на 20.03.2019г., Комисията за противодействие на корупцията и за отнемане на незаконно придобитото имущество /КПКОНПИ/ в състав:
Председател: Пламен Георгиев
Член: Антоанета Цонкова
Член: Пламен Йоцов
Член: Силвия Къдрева
У С Т А Н О В И:
	Производството е по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ 01/С-594/30.11.2018г. Сигналът е подаден срещу читалищното настоятелство на „Народно читалище ***“ с председател С.Н.С. и читалищният секретар П.Г.С.
	В сигнала се излагат твърдения, че председателят, читалищният секретар и членовете на читалищното настоятелство на Народно читалище „***“ не са подали декларации, съгласно §58 от ПЗР на ЗПКОНПИ, във връзка с чл.19а от Закона за народните читалища.
	Към сигнала не са приложени доказателства.
	Служебно КПУКИ е събрала данни от Търговския регистър и регистър на юридическите лица с нестопанска цел по партидата на Народно читалище „***“, ЕИК: ***, както и от регистър „Национална база население“ и регистрите на НОИ.
От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:
Сигналът е подаден от лице с посочени три имена, ЕГН и е подписан.
От извършената справка в Търговския регистър и регистър на юридическите лица с нестопанска цел е видно, че „Народно читалище „***“, ЕИК: *** се представлява от председателя му – С.Н.С. Настоятелството на „Народно читалище „***“ се състои от следните членове: С.Н.С. ЕГН: ***, И.Т.И., ЕГН: ***, А.Ц.Д. с ЕГН: ***, С.Р.Р. ЕГН: *** и М.М.В. ЕГН: *** с дата на публикуване в Търговския регистър и регистър на юридическите лица с нестопанска цел на 09.05.2018г. Съгласно справи от ГРАО и НОИ – П.Г.С., ЕГН *** е секретар на „Народно читалище „***“.
При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес на подателя, ако има такъв, дата и подпис на подателя; имената на лицето, срещу което се подава сигналът, заеманата от него длъжност; конкретни данни за твърдяното нарушение, в т.ч. място и период на извършване на нарушението, описание на деянието и други обстоятелства, при които е било извършено, позоваване на документи или други източници, които съдържат информация, подкрепяща изложеното в сигнала, в т.ч. посочване на данни за лица, които биха могли да потвърдят съобщените данни или да предоставят допълнителна информация. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от Административнопроцесуалния кодекс (АПК). При липсата на предвидените в закона условия производството следва да се прекрати.
Сигналът е подаден от идентифицирано лице, по смисъла на чл.48, ал.1, т.1 от ЗПКОНПИ.
Съгласно чл.12 от Закона за народните читалища, органите на читалището са общото събрание, настоятелството и проверителната комисия. Съгласно чл.17а, ал.1 от Закона за народните читалища, секретарят на читалището организира изпълнението на решенията на настоятелството, включително решенията за изпълнението на бюджета, организира текущата основна и допълнителна дейност, отговаря за работата на щатния и хонорувания персонал и представлява читалището заедно и поотделно с неговия председател.
Лицата, заемащи висша публична длъжност са изчерпателно изброени в чл.6, ал.1 от ЗПКОНПИ. Сред тях не са посочени председателите и членове на органи на читалищата, както и секретарите на читалищата.
С.Н.С. като председател и член на настоятелството на „Народно читалище „***“, ЕИК: ***, както и И.Т.И., ЕГН: ***, А.Ц.Д. с ЕГН: ***, С.Р.Р. ЕГН: *** и М.М.В. ЕГН: *** – като членове на настоятелството на същото читалище - не са лица, заемащи висша публична длъжност по смисъла на чл.6, ал.1 от ЗПКОНПИ. П.Г.С., ЕГН ***, като секретар на „Народно читалище „***“ също не е лице, заемащo висша публична длъжност по смисъла на чл.6, ал.1 от ЗПКОНПИ.
Наличието на лице, заемащо висша публична длъжност е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на производството.
Предвид изложеното, на основание чл.74, ал.1, във вр. с чл.6, ал.1 от ЗПКОНПИ, Комисията за противодействие на корупцията и за отнемане на незаконно придобитото имущество
Р Е Ш И:
	ПРЕКРАТЯВА производството по сигнал с рег. № ЦУ 01/С-594/30.11.2018г. срещу С.Н.С. ЕГН: *** – председател, И.Т.И., ЕГН: ***, А.Ц.Д. с ЕГН: ***, С.Р.Р. ЕГН: *** и М.М.В. ЕГН: *** - членове на настоятелството и П.Г.С. с ЕГН *** – секретар на „Народно читалище „***“ с ЕИК: *** поради липса на качеството лице, заемащо висша публична длъжност.
	С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.
	Дирекция „Противодействие на корупцията“ да уведоми дирекция „Конфликт на интереси“ за решението на Комисията по проверката.
	Препис от решението да се изпрати на кмета на Община С., Област Разград по компетентност, за предприемане на необходимите действия по фактите, изложени в сигнала. 
	След приключване на проверката, кметът на Община С., следва да уведоми КПКОНПИ за резултатите от същата.
	Препис от решението, ведно с цялата административна преписка, да се изпрати на Окръжна прокуратура - Разград, с оглед преценка за реализиране на правомощията по чл.76, ал.2 от ЗПКОНПИ.
	КОМИСИЯ:
Председател:……………………….…/Пламен Георгиев/
Член:………………………………../Антоанета Цонкова/
Член:…………………...……………....…/Пламен Йоцов/
Член:…………………………………..../Силвия Къдрева/

